Буада багана белән "сөзешүче" эзләнә

	11 июльдән 12сенә каршы төндә “ВАЗ-2113” автомобиле йөртүчесе Буа шәһәренең Арефьев урамындагы 11 йорт каршындагы бетон баганага килеп бәрелгән. Ул автомобилен һәлакәт урынында калдырган, эзне югалтыр өчен “Жигули”еның дәүләт номерларын да сүтеп алып киткән.	 ЮХИДИ хезмәткәрләренә бетон багана белән “сөзешкән” автомобиль хакында 12 июль көнне иртәнге сәгать 8дә шул тирәдә яшәүчеләр хәбәр итәләр. Хәзереге көндә шактый зур зыян күргән автомобильне штраф стоянкага озатканнар, ә хуҗасын эзләү дәвам итә, дип вакыйганы сурәтли “Байрак” газетасы. 
	---	
Татар-информ

	№ --- | 15.07.2015	


